### Beslutningstema

Der træffes beslutning om pladebeklædning af sydmuren på en ældre lade i baggården af ejendommen Postgade 7 i Højer.

### Sagsfremstilling

Den 5. august 2024 sender ejeren af [adresse] 6280 Højer en ansøgning om dispensation fra Lokalplan nr. 154-210. Ejeren oplyser, at sydmuren/gavlen trænger til at blive renoveret, og dette ønsker ejer at gøre ved at beklæde muren med sorte eller grå stålplader. Der er fare for, at muren falder sammen. Tilsendte billeder viser ødelagte og revnede mørtelfuger, samt at den røde murstensmur er ved at falde sammen. Ejer har også vedhæftet billeder, som viser, at det blot er toppen af sydmuren, som kan ses fra gadebilledet. Billederne viser arkitektoniske detaljer på laden. Syd facaden har buede vinduer med murede stik og sålbænke i mursten. Stik ses ofte over døre og vinduer og udføres for at tage belastningen fra murværket ovenover. Murede stik udføres meget sjældent i dag. Det er muroverliggere, der har overtaget funktionen med at bære belastningen, der ligger over et vindue.

Lokalplan stiller en række bestemmelser op, og de siger følgende:
§ 7.2 Ved renoveringer, istandsættelse, udskiftninger skal der tages udgangspunkt i bygningens oprindelige arkitektur og byggestil. Facaders oprindelige farvesætning må genskabes.
§ 7.4 Facadernes oprindelige arkitektur skal bevares/genskabes ved renovering med det formsprog der hører bygningen til.
§ 7.5 Facader skal fremstå med blank mur i røde teglsten eller med malede/pudsede facader. Facader opført i blank mur i gule teglsten må opretholdes. Facader i blank mur må ikke pudses, males, kalkes eller beklædes. Ved renovering af facader i blank mur skal reparationer udføres med samme stentype, farve, forbandt og fugning som i det eksisterende facademurværk.
§ 7.6 Heidi Toft som gesims, murpiller/pilastre, dør-og vinduesindramninger, bånd og lign, samt andre dekorative elementer herunder murankre, årstal og øvrig udsmykning, skal bevares og må ikke fjernes eller tildækkes. Ved renovering af facader skal fremspring og detaljer fremhæves eller forsøges genskabt med udgangspunkt i bygningens oprindelige byggestil. Heidi Toft kan fremhæves med en hvid eller grå farve, eller med en lysere eller mørkere farve af bygningens grundfarve. Udvendig isolering, skalmuring, træbeklædning, pladebeklædning, klinker eller anden løsning, der skjuler facadens oprindelige karakter eller detaljer tillades ikke.
§ 7.59. Udhuse skal opføres med halvtag eller saddeltag med facader i tegl eller i træ og må males, pudses eller stå i blank mur. Tagbeklædningen skal være tegl, tagpap, zink, stål, glas eller som ”grønt tag” (klimavenligt) med beplantning af stenurter – Sedum mv. Farve på ydervægge og tag skal være afstemt med hovedhuset. Udhuse skal placeres bag eller ved siden af hovedhuset.

Lokalplanen stiller tydelige krav til istandsættelse af både hovedejendom og udhus, og derudover er bestemmelserne forenelige med lokalplanens formål, som siger: ”… sikre, at vedligehold og ændringer af eksisterende bebyggelse foretages med respekt for den oprindelige arkitektur og byggestil, materialevalg og udseende”. Dispensation kan ikke gives, hvis det strider i mod formålet med bestemmelserne.

Ansøger/ejer argumenterer for, at Højer midtby er fyldt med pladebeklædte facader. Efter en gennemgang af de tilstødende gader i midtbyen med gadefotos ses det, at ansøger har ret. Der er en del uhensigtsmæssigt udførte pladebeklædte facader ud til gadebilledet. Ansøger argumenterer for, at for [adresse], det drejer sig om.

Der ligger ingen dispensationer for pladebeklædning i systemet efter vedtagelsen af lokalplanen i juli 2023. Enten er byens resterende pladebeklædning fra før 2023, eller også er den ulovlig.

Der kan opstilles to scenarier:

1. Der gives tilladelse til at pladebeklæde sydmuren på betingelse af, at anvendte materialer er neutrale og ikke-reflekterende.
2. Der gives afslag til at pladebeklæde sydmuren, da pladebeklædningen er i direkte strid med en del af bestemmelserne i lokalplanen og kan danne præcedens og give incitament for, at hele området ændrer karakter, og lokalplanens vægt bliver svækkes.

### Indstilling Fagchefen for Klima, Plan og Udvikling indstiller,

|  |  |
| --- | --- |
| at | der træffes beslutning om valg af scenarie. |

### Beslutning

Indstillingen godkendt, idet Teknik- og Miljøudvalget godkendte scenarie 2.